als_Latn dik_Latn sag_Latn
Kriza 6 mujore e cila sot do të marrë fund, duket se ka humbësit dhe fituesit e saj.
Humbësit kryesor nuk do mend se janë qytetarët e Kosovës. Dhe atë në dy rrafshe kryesore: së pari, për shkak se për gjashtë muaj krizë, edhe më shumë u rëndua jeta e tyre, korrupsioni u rritë edhe më shumë në mungesë të institucioneve, u humbi edhe më shumë shpresa qytetarëve të këtij vendi…
Dhe së dyti, mosndryshimi i qeverisjes në Kosovë.
Edhe pse formalisht qeverinë nuk do ta drejtoj PDK-ja, në fakt do të mbetet ajo shkollë qeverisëse, me mësuesit e LDK-së në krye, pa kurrfarë fuqie për të udhëhequr. Pra, PDK do të ketë fjalën për gjithçka, sepse tash e shtatë vjet e ka tërë sistemin në dorë.
Pos qytetarëve, një humbës i madh doli edhe Hashim Thaçi dhe Lidhja Demokratike e Kosovës.
Kryetari i Partisë Demokratike të Kosovës, Hashim Thaçi nga pozita e kryeministrit dhe nga një fitues i zgjedhjeve, të bjerë për 180 shkallë në pozicionin e tij, pra si ministër, duke e pasur shef Isa Mustafën, nuk ka si të quhet ndryshe pos një humbës, ose një super humbës, pa fije dinjiteti.
Pra, kryehumbës në tërë këtë katrahurë që mbizotëroi në Kosovë për 6 muaj doli Hashim Thaçi.
Pos, Hashim Thaçit, humbësja më e madhe, që do ta dëshmoj edhe koha do të jetë Lidhja Demokratike e Kosovës.
Pavarësisht pse lideri aktual i kësaj partie do të jetë kryeministër, në fakt ai s’do të mund të ndryshoj asgjë, ama asgjë duke pasur brenda PDK-në dhe duke bashkëqeverisur me ta.
Zgjedhjet e ardhshme, do ta nxjerrin me gjasë Lidhjen Demokratike të Kosovës partinë e tretë në vend, me më pak se 20 për qind të votave, ndërkaq, PDK dhe Vetëvendosje do të shënojnë rritje të konsiderueshme. PDK duke iu afruar 40 vendeve në Kuvend, derisa Vetëvendosje do të kaloj 20 mandate, duke dalë kështu partia e dytë.
Kjo do të ndodhë për faktin se, e tërë fatura e dështimit të qeverisjes do t’i adresohet LDK-së, derisa në anën tjetër, shumë të pakënaqur me gjendjen ekonomike e sociale, që po vjen çdo ditë duke u rënduar do t’i bashkohen Lëvizjes Vetëvendosje. PDK duke mbetur në pushtet, do ta ruaj bazën elektorale, dhe në të njëjtën kohë, duke larguar nga vetja e saj përgjegjësinë për dështimin e qeverisjes, së udhëhequr vetëm formalisht nga Isa Mustafa, mund të rris elektoratin.
AAK dhe Nisma në anën tjetër, nëse arrijnë që t’i shfrytëzojnë pikat e dobëta të keqqeverisjes, mund ta ruajnë atë bazë elektorale, eventualisht ta shtojnë, pavarësisht pse janë në opozitë.
Pos, humbësve, në tërë këtë situatë hallakate gjashtë mujore kemi një super fitues, dhe një fitues personal.
Super fituesi, pa dyshim se është Kadri Veseli. Zëvendëskryetari i PDK-së, arriti që të marrë pozitën e tretë më të rëndësishme në shtet, duke dalë edhe më i fortë se vetë shefi i partisë, Hashim Thaçi. Veseli poashtu arriti që t’ia jap sot një goditje të fuqishme LDK-së, parti kjo që në vazhdimësi për 15 vjet e shau dhe e akuzoi shërbimin që e udhëhiqte pikërisht dyshi i PDK-së, ndërkohë që e votoi për kryetar të Kuvendit.
Fitues për interesa personale mund të konsiderohet edhe Isa Mustafa, mirëpo partia e tij e ka marrë tatëpjetën.
Mustafës do t’ia rrahin shpinën Skënder Hysenat e Sabri Hamitat, kinse fitoi si kryeministër, mirëpo ky veprim i tij, do ta dëshmoj koha se ka qenë i gabueshëm për partinë e tij.
Dhe kjo për dy arsye kryesore: së pari për shkak se tërë pasojat e bllokadës gjashtë mujore do t’i faturohet pikërisht Isa Mustafës dhe së dyti, tërë dështimet gjatë qeverisjes së tij, sepse PDK e ka sërish tërë shtetin në dorë, do t’i adresohen Mustafës dhe partisë së tij- LDK-së.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn